**Издаване на служебна бележка за признаване на завършен IV клас за целите на кандидатстването в V клас на места, определени с държавния план прием - заявяване на услугата, разглеждане на заявленията, предоставяне на услугата**

**ИНФОРМАЦИЯ ЗА УСЛУГАТА**

Заявител по настоящата услуга може да бъде лице-родител (настойник, попечител, представител на непридружените малолетни и непълнолетни лица, търсещи или получили международна закрила) на ученик завършил IV клас в училище на чужда държава или от училище в системата на Европейските училища, желаещ да кандидатства в V клас на места, определени с държавния план-прием.

Документите се подават в РУО по избор.

**ЗАЯВЯВАНЕ НА УСЛУГАТА**

Услугата се заявява устно /протокол/ в деловодството или писмено чрез подаване на заявление.

Писмено заявление по образец се подава по един от следните начини:

1. В деловодството – адрес: гр.Варна, ул.“Цар Симеон I“, №32, ет.3;

2. Чрез лицензиран пощенски оператор.

**Прилагат се следните документи:**

1. Документ за завършен IV клас;

2. Документ, в който се посочва какви права дава документът по т. 1 за продължаване на образованието, в случаите, когато това не е посочено в документа по т. 1;

3. Превод на български език на документите по т. 1 и 2 от заклет преводач;

4. Пълномощно, когато документите се подават от упълномощено лице:

- адвокат – писмено пълномощно или договор за правна помощ;

- други лица – с приложено писмено пълномощно с нотариална заверка на подписа /оригинал или копие, като се представя оригиналът за сверка/

Документите по т. 3 се подават в оригинал, а документите по т. 1, 2 - в оригинал или копие, заверено от нотариус или от училището, издало документа.

Допълнително при необходимост се представят и други документи, свързани с признаването, посочени от комисията.

**ПРЕДОСТАВЯНЕ НА УСЛУГАТА**

Служебната бележка се получава по един от следните начини:

1. В деловодството от:

- лично – срещу документ за самоличност;

- адвокат – писмено пълномощно или договор за правна помощ;

- други лица – с приложено писмено пълномощно с нотариална заверка на подписа /оригинал или копие, като се представя оригиналът за сверка/

2. Чрез лицензиран пощенски оператор като вътрешна препоръчана пощенска пратка, вътрешна куриерска пратка или международна препоръчана пощенска пратка.

3. На посочена електронна поща.